Τόπος Τεχνών Χώρα

Ο Γιάννης Διονυσίου live
2022-12-23 22:00 UTC
Μετά από ένα καλοκαίρι με πολύ επιτυχημένες εμφανίσεις σε Ελλάδα και Κύπρο, το Χειμώνα του 2022 ο Γιάννης Διονυσίου και οι σπουδαίοι μουσικοί του θα περιοδεύσουν σε όλη την Ελλάδα. Την Παρασκευή 23 Δεκεμβρίου θα βρίσκονται στον Τόπο Τεχνών Χώρα στα Λελέϊκα Υπάτης

Η μουσική παράσταση θα περιλαμβάνει τραγούδια από τον πρόσφατο πρώτο ολοκληρωμένο προσωπικό του δίσκο και από συμμετοχές του σε άλλες πρωτότυπες συλλογές, αλλά και κλασικά λαϊκά και ρεμπέτικα τραγούδια που τον έχουν καθιερώσει ως πρεσβευτή αυτής της μεγάλης μουσικής παράδοσης. Μέρος της μουσικής παράστασης θα αφιερώνεται σε έναν αγαπημένο τραγουδιστή που στιγμάτισε την καλλιτεχνική πορεία και τις επιλογές του Γιάννη μέχρι σήμερα.

O Γιάννης Διονυσίου είναι ένας από τους πιο ταλαντούχους και ελπιδοφόρους ερμηνευτές της γενιάς του και έχει ξεχωρίσει για το σπάνιο ταλέντο του. Μπορεί να ανταπεξέλθει με άνεση στο μεγάλο φάσμα του εμπνευσμένου ελληνικού τραγουδιού και ξεχωρίζει τόσο για το αναγνωρίσιμο χρώμα και τη μεγάλη έκταση της φωνής του, όσο και για την ερμηνευτική του δύναμη. Έχει ήδη δώσει τα διαπιστευτήρια του σπάνιου ταλέντου του με τις επιτυχημένες ζωντανές εμφανίσεις του και απολαμβάνει την εμπιστοσύνη σημαντικών καλλιτεχνών που έχουν μοιραστεί μαζί του το έργο τους επί σκηνής.

Ο Γιάννης Διονυσίου είναι ένας ερμηνευτής που «κατακτά» τη σκηνή και σέβεται το κοινό του, χαρίζοντάς του μοναδικές μουσικές παραστάσεις.
Θα το διαπιστώσετε σύντομα κι εσείς στη Χώρα!

Μαζί με τον Γιάννη οι:
Γιώργος Γεωργόπουλος: Μπουζούκι
Αθηνόδωρος Καρκαφίρης: Ακουστική και Ηλεκτρική κιθάρα
Κώστας Αρσένης: Κοντραμπάσο
Στρατής Σκουρκέας: Κρουστά
Γιάννης Ταβουλάρης: Ηχοληψία

Φωτογραφία: Γιώργος Σπανός
Artwork: Εύρος Βοσκαρίδης
Οργάνωση παραγωγής: Melodica Art Productions

Τιμές εισιτηρίων:
Προπώληση: 12 €
Ταμείο: 15 €

Προπώληση – κρατήσεις θέσεων, τηλεφωνικά στο 2231051075
